|  |  |  |  |  |
| --- | --- | --- | --- | --- |
| Finansų skyriui |  | 2023-01-13 | Nr. | 1 |
|  | | |
|  | | | | |

**PASVALIO RAJONO SAVIVALDYBĖS KONTROLĖS IR AUDITO TARNYBOS BIUDŽETO VYKDYMO ATASKAITŲ PAGAL 2022 M. GRUODŽIO 31 D. DUOMENIS AIŠKINAMASIS RAŠTAS**

Pasvalio rajono savivaldybės Kontrolės ir audito tarnybos biudžeto vykdymo ataskaitų rinkinys pagal 2022 m. gruodžio 31 d. duomenis sudarytas vadovaujantis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo sudarymo taisyklėmis, patvirtintomis Lietuvos Respublikos finansų ministro 2008 m. gruodžio 31 d. įsakymų Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“.

Pasvalio rajono savivaldybės Kontrolės ir audito tarnyba biudžetinių įstaigų pajamų neturėjo (Forma Nr. 1).

Kontrolės ir audito tarnybos biudžeto sąmatų įvykdymas per 2022 metus atvaizduotas metų biudžeto išlaidų sąmatos vykdymo ataskaitose (Forma Nr. 2), sudarytose pagal atskiras priemones. 2022 m. IV ketv. bendras biudžeto asignavimų planas, įskaitant patikslinimus, sudarė 86200,00 Eur., panaudota – 85824,95 Eur. Bendras biudžeto sąmatų vykdymas pagal ataskaitinio laikotarpio planą sudaro 99,54 %.

Detali informacija pagal vykdomas programas, finansavimo šaltinius, įvykdymą ir asignavimų nepanaudojimų priežastis pateikta Biudžeto išlaidų plano vykdymo pagal programas ir finansavimo šaltinius 2022 m. gruodžio 31 d. ataskaitoje (forma Nr. 3), kurioje teikiamas asignavimų nepanaudojimo priežasčių detalus paaiškinimas.

Ataskaitinio laikotarpio pabaigoje likusių mokėtinų sumų, kurių apmokėjimo terminas yra suėjęs, Kontrolės ir audito tarnyba neturėjo.

Pasvalio rajono savivaldybės Kontrolės ir audito tarnybos banko sąskaitoje biudžeto lėšų likutis 2022 m. sausio 1 d. buvo 0,00 Eur., 2022 m. gruodžio 31 d. – 0,00 Eur.

Informacijos apie Europos Sąjungos fondų ir kitos tarptautinės finansinės paramos lėšų bendrai finansuojamiems projektams padarytų išlaidų iš valstybės biudžeto lėšų dėl neplanuotų netinkamų finansuoti ES fondų ir (arba) kitos tarptautinės finansinės paramos lėšomis išlaidų apmokėjimo, Pasvalio rajono savivaldybės Kontrolės ir audito tarnyba neturėjo.

Apskaitos skyriaus vedėja Vitalija Motiejūnienė